open-index/open-wikipedia-markdown huggingface dataset:
Կուտուզով (ֆիլմ)

**«Կուտուզով»** (), խորհրդային լիամետրաժ գեղարվեստական սև-սպիտակ ֆիլմ, որը նկարահանել է ռեժիսոր Վլադիմիր Պետրովը «Մոսֆիլմ» կինոստուդիայում 1943 թվականին։

## Սյուժե
Ֆիլմը ներառում է 1812 թվականի պատերազմի իրադարձությունները և պատմում է Միխայիլ Իլարիոնովիչ Կուտուզովի՝ Սմոլենսկի իշխանի, ռուս զորավարի, ֆելդմարշալի, Ալեքսանդր Սուվորովի աշակերտի անձի մասին։

## Դերերում
* Ալեքսեյ Դիկի – *գեներալ-ֆելդմարշալ [[Միխայիլ Կուտուզով|Միխայիլ Իլարիոնովիչ Կուտուզով]]
* [[Նիկոլայ Օխլոպկով]] – *հետևակազորի գեներալ Միխայիլ Բարկլայ-դը-Տոլի
* Սերգեյ Զաքարիաձե – *հետևակազորի գեներալ [[Պյոտր Բագրատիոն|Պյոտր Իվանովիչ Բագրատիոն]]
* Վլադիմիր Գոտովցև – *հեծելազորի գեներալ Լեոնտի Լեոնտևիչ Բենիգսեն, գլխավոր շտաբի պետ
* Նիկոլայ Տիմչենկո – *կայսր [[Ալեքսանդր I]]
* Նիկոլայ Ռիժով – *Վոլկոնսկի
* Սեմյոն Մեժինսկի – *կայսր [[Նապոլեոն Բոնապարտ]] 
* Եվգենի Կալուժսկի – *մարշալ Լուի Ալեքսանդր Բերտյե
* Նիկոլայ Բրիլինգ – *մարշալ [[Յոախիմ Մյուրատ]]
* Արկադի Պոլյակով – *մարշալ Լուի Նիկոլա Դավու 
* Սերգեյ Բլիննիկով – *հեծելազորի գեներալ Մատվեյ Իվանովիչ Պլատով
* Կոնստանտին Շիլովցև – *գեներալ-լեյտենանտ Պյոտր Պետրովիչ Կոնովնիցին
* Բորիս Չիրկով – *[[Դենիս Դավիդով|Դենիս Վասիլևիչ Դավիդով]]
* Վլադիմիր Երշով – *հուսար
* Իվան Սկուրատով – *զինվոր Սեմյոն Ժեստյաննիկով
* [[Միխայիլ Պուգովկին]] – *զինվոր Ֆեդյա
* Ալեքսանդր Ստեպանով – *մարշալ [[Միշել Նեյ]]
* Գավրիիլ Տերեխով – *գեներալ Բատիստ Լորիստոն

Լուսագրերում նշված չեն․
* Ալեքսանդրա Դանիլովա – *գյուղի ավագ  Վասիլիսա Կոժինա
* Վլադիմիր Ուրալսկի – *գեներալ
* Մարիա Յարոցկայա – *գյուղացի
* Միխայիլ Սադովսկի – *սպա
* Վլադիմիր Սոլովյով – *ֆրանսիացի գեներալ
* Պետեր Ռեպնի – *զինվոր
* Եվգենի Գրիգորև – ''պարտիզան

## Նկարահանող խումբ
* Սցենարի հեղինակ՝ Վլադիմիր Սոլովյով
* Ռեժիսոր՝ Վլադիմիր Պետրով
* Օպերատոր՝ Բորիս Արեցկի, Միխայիլ Գինդին
* Նկարիչ՝ Վլադիմիր Եգորով
* Կոմպոզիտոր՝ Յուրի Շապորին
* Տնօրեն՝ Յակով Անցելովիչ

## Տնային տեսանյութ
2000-ականների սկզբին ֆիլմը թողարկվել է տնային տեսաերիզներով «Մաստեր Թեյփ» ընկերության կողմից։

## Ծանոթագրություններ

## Արտաքին հղումներ
* «Կուտուզով» ֆիլմը «Энциклопедия отечественного кино» կայքում 

Կատեգորիա:1940-ականների ռուսերեն ֆիլմեր
Կատեգորիա:1943 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կենսագրական ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսական ֆիլմեր
Կատեգորիա:Խորհրդային դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1812 թվականին
Կատեգորիա:1940-ականների խորհրդային ֆիլմեր
Բերդակուր

**Բերդակուր**, Բերդակ, Բերդաքար, ավան Արցախ նահանգի Մեծ Առանք գավառում։

Տեղադրվում է Խաչենի Վարնկաթաղ (այժմ՝ Լեռնային Ղարաբաղի ԻՄ Մարտակերտի շրջանի Լյուլասազ) գյուղի մոտ՝ Թարթառ գետի աջ ափին։ Բերդկուրը եղել է Աղվանից կաթողիկոսների ամառանոցը։ Հովհաննես Բ կաթողիկոսը (799–824) Աղվանից կաթողիկոսության գահանիստը Պարտավից փոխադրել է Բերդկուր, որտեղ այն մնացել է մինչև XI դ․ վերջը։

Բերդկուրը այժմ ավերակ է։

## Գրականություն
* Կիրակոս Գանձակեցի, Պատմություն Հայոց, Ե․, 1961։ 
* Մովսես Կաղանկատվացի, Պատմություն Աղվանից աշխարհի, Ե․, 1969։ 
* Բարխուդարյան Մ․, Արցախ, Բաքու, 1895։

Կատեգորիա:Արցախ նահանգի բնակավայրեր
Լերմոնտով (ֆիլմ, 1943)

**«Լերմոնտով»** (), խորհրդային սև-սպիտակ գեղարվեստական ֆիլմ, որը նկարահանել է ռեժիսոր Ալբերտ Գենդելշտեյնը 1940-ականների սկզբին Կոնստանտին Պաուստովսկու սցենարով։ Ֆիլմի վրա աշխատանքը սկսվել է 1941 թվականին «Սոյուզդետֆիլմ» կինոստուդիայում, սակայն Հայրենական մեծ պատերազմը ընդհատել է գործընթացը։ Աշխատանքը վերսկսվել է 1942 թվականին տարհանման պայմաններում Միջին Ասիայում Միավորված Ստալինաբադի և Սոյուզդետֆիլմ կինոստուդիայում և ավարտվել է 1943 թվականին։

Ֆիլմը հավանության չի արժանացել գրաքննության կողմից և չի հասել զանգվածային հանդիսատեսին, իսկ նրա ռեժիսորն այլևս չի նկարահանել խաղային ֆիլմեր։

## Սյուժե
Ֆիլմի գործողություններն սկսվում են Պուշկինի մահվանը նախորդող օրերից և ավարտվում Լերմոնտովի ողբերգական մահով։

Տառապող, ուրախ-հուզված, շնչահեղձ, ըմբոստ, այդպիսին է ներկայանում ռուս մեծ բանաստեղծը իր բանաստեղծությունների հանճարեղ տողերում, խոր մտորումներում, համարձակ ու հանդուգն արարքներում։

## Դերերում

## Նկարահանող խումբ
* Բեմադրող ռեժիսոր՝ Ալբերտ Գենդելշտեյն
* Սցենարի հեղինակ՝ Կոնստանտին Պաուստովսկի
* Օպերատորներ՝ Ալեքսանդր Շելենկով, Մարկ Մագիդսոն
* Կոմպոզիտորներ՝ Սերգեյ Պրոկոֆև, Վենեդիկտ Պուշկով
* Բեմադրող նկարիչներ՝ Սերգեյ Կոզլովսկի, Վլադիմիր Եգորով, Կոնստանտին Եֆիմով, Լյուդմիլա Բլատովա
* Հնչյունային ռեժիսոր՝ Սերգեյ Յուրցև

## Տես նաև
* «Լերմոնտով» - 1986 թվականի ֆիլմ

## Ծանոթագրություններ

## Արտաքին հղումներ
* 
* 
* «Լերմոնտով»  «ruskino.ru» կայքում

Կատեգորիա:1943 ֆիլմեր
Կատեգորիա:«Տաջիկֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Ոսկե ձկնիկներ (նկար)

**Ոսկե ձկնիկներ** (), ավստրիացի նկարիչ Գուստավ Կլիմտի նկարը։ «Ոսկե ձկնիկները» կտավը հանրությանն առաջին անգամ ներկայացվել է Վիեննայի սեցեսիոնի 13-րդ ցուցահանդեսին, 1902 թվականին։

«Ոսկե ձկնիկները» մտնում է նկարչի` ջրային նիմփաների թեմայով պատկերված շարքի մեջ։ Շարքի այլ նկարներից են «Շարժվող ջուրը» (1898), «Արծաթե ձկնիկներ» (1899), «Բժշկություն» (1901), «Ջրային օձեր 1» (1907) և «Ջրային օձեր 2» նկարները։ Ըստ գեղարվեստական քննադատ Լյուդվիգ Խևեշիի, այդ նկարները «ֆակուլտետային նկարների» և «Բեթհովենյան ֆրիզի» էրոտիկ «կողմնակի արտադրանքն» են։ Վերև ձգված նեղ կտավի վրա պատկերված են ժպտացող մի քանի մերկ գեղեցկուհիներ` արձակ երկար խարտյաշ մազերով։ Աղջիկները հսկայական ոսկե ձկան հետ անհոգ կերպով թռչկոտում են մուգ ջրերում։ Առաջին պլանում նստած կանացի գլխավոր կերպարը թեքված է և ակնդետ նայում է դիտողի աչքերին` անամոթաբար ցուցադրելով իր մեծ հետույքը։

«Ոսկե ձկնիկները» պատկերելիս Գուստավ Կլիմտն իր «ֆակուլտետային նկարների» հետ կապված սկանդալային պատմության մեջ էր ընկել։ Այդ նկարները նրան պատվիրել էր պետությունը` Վիեննայի համալսարանի դահլիճի համար։ Հակառակ պատվիրատուի ակնկալիքներին` Կլիմտը հանրության դատին է ներկայացրել այդ ժամանակ Վիեննայի արվեստի համար միանգամայն նորարարական կտավներ` «Փիլիսոփայություն» և «Իրավագիտություն», որոնք չեն ընկալվել հասարակության կողմից և խստագույն քննադատության են ենթարկվել։ Կլիմտը, որը հազիվ էր դուրս եկել այն ընկճված դրությունից, որն առաջացել էր իր եղբոր` Էռնստի, մահից հետո, ծանր է տարել տեղի ունեցածը, հանրությունից խուսափող նկարիչն անգամ ստիպված է եղել մամուլում հայտարարությամբ հանդես գալ։ Քննադատներին գեղանկարչական մեթոդով պատասխանելն առավել հարմար էր նկարչի համար, և ջրային գեղեցկուհիներով իր նոր աշխատանքը նա ցանկանում էր կոչել «Իմ քննադատներին», սակայն նրան այդ քայլից խելամտորեն հետ են պահել ընկերները։ Այնուամենայնիվ, անմեղ` «Ոսկե ձկնիկներ» անվանումով նկարը միանշանակորեն է ընդունվել հանրության կողմից։ Ավստրիացի գրականագետ Ֆելիքս Զալտենը հետևյալ կերպ է նկարագրել «Ոսկե ձկնիկների» պատմությունը. «Երբ նրա համալսարանական նկարներից փոթորիկ բարձրացավ, նա նախատողներին լակոնիկ պատասխան տվեց` ստեղծագործություն, որը հանդիսատեսին է ներկայացրել ուռուցիկ «հետևի կողմը»։ Նա այդ նկարելուկը «Ոսկե ձկնիկներ» է կոչել։ Նա հեշտորեն այն կարող էր նաև «Գյոց ֆոն Բեռլիխիգեն» կոչել։ Սակայն նրան ամեն դեպքում հասկացել են»։

## Ծանոթագրություններ

## Գրականություն
* 
* 
* 
* 
* 
* 
* 

Կատեգորիա:1902 նկարներ
Կատեգորիա:Գուստավ Կլիմտի նկարներ
Կատեգորիա:Մերկ կանանց պատկերով նկարներ
Բերինգի կղզի

**Բերինգի կղզի**, ամենամեծը Կոմանդորյան կղզիների խմբում (Կամչատկայի մարզ, ՌՍՖՍՀ)։ Տարածությունը 1660 կմ է։ Կղզու հվ-արլ. մասը լեռնային է (բարձրությունը՝ մինչև 751 մ)։ Հայտնագործել է Վ. Բերինգը 1741-ին, որի անունով էլ կոչվել է։

## Տես նաև
*  Կոմանդորյան կղզիներ

Կատեգորիա:Ռուսաստանի կղզիներ
Կատեգորիա:Խաղաղ օվկիանոսի կղզիներ
Առաջին գնդակը (ֆիլմ)

**«Առաջին գնդակը»** (), 1962 թվականի խորհրդային կարճամետրաժ ֆիլմ, որը նկարահանել է ռեժիսոր Նիկոլայ Ռոզանցևը Անատոլի Զիլբերբորտի համանուն պատմվածքի հիման վրա։

## Սյուժե
Երկրի գավաթի խաղարկության նախօրեին ֆուտբոլիստների թիմում անկումային տրամադրություն է. մարզիչը հիվանդ է, մի քանի օր անձրև է գալիս, մարզվել ոչ ոք չի ցանկանում։

Մարզիկների հանդերձարանում անսպասելիորեն հայտնվում է մի տղա, որը խնդրում է իրեն վերցնել թիմ որպես դարպասապահ, կարծես թե ֆուտբոլիստների տրամադրությունը բարձրացնելու համար, և նրանք դուրս են գալիս խաղադաշտ՝ իրենց հետ տանելով համառ տղային։

## Դերերում
* Սերգեյ Գուրզո
* Ալեքսանդր Սուսնին – *Լյոնկա
* Պավել Կաշլակով
* Գեորգի Սատինի – *դարպասապահ Լյոշա
* Գենադի Նիլով – *Վոլոդյա
* Լև Ժուկով – *Տիմոխա

## Նկարահանող խումբ
* Ռեժիսոր՝ Նիկոլայ Ռոզանցև
* Սցենարիստ՝ Նիկոլայ Ռոզանցև
* Օպերատոր՝ Եվգենի Կիրպիչև
* Նկարիչ՝ Ալեքսեյ Ռուդյակով
* Կոմպոզիտոր՝ Նիկոլայ Չերվինսկի
* Հնչյունային օպերատոր՝ Եվգենի Նեստերով

## Ծանոթագրություններ

## Արտաքին հղումներ
* «Առաջին գնդակը»  *ruskino.ru* կայքում

Կատեգորիա:Խորհրդային ֆիլմեր
Կատեգորիա:1962 ֆիլմեր
Կատեգորիա:Ֆիլմեր ֆուտբոլի մասին
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Անսի (քաղաք, Ֆրանսիա)

**Անսի** ( , Èneci, , երբեմն գրվում է նաև Աննեսի), քաղաք Ֆրանսիայի արևելքում։ Վերին Սավոյ դեպարտամենտի վարչական կենտրոնն է։ Բնակչության թիվը կազմում է 51 000 մարդ։

## Աշխարհագրություն
Անսին տեղակայված է Ժնևից մոտ 40 կմ հարավ գտնվող համանուն լճի հյուսիսային ափին։ Թյու ջրանցքն անցնում է քաղաքով՝ կապելով լիճը Ֆիեր գետի հետ, որը ձևավորում է հյուսիսարևմտյան սահմանը։ Անսիին շրջապատում են Վերե, Սեմնոզ, Տորնետ և Պարմելան լեռները։

## Մշակույթ
1960 թվականին Անսիում հիմնադրվել է «Մուլտֆիլմերի միջազգային ասոցիացիա» անիմացիոն ֆիլմերի միջազգային ասոցիացիան։ Այդ ժամանակից (հունիս) քաղաքում ամեն տարի անցկացվում է անիմացիոն ֆիլմերի միջազգային փառատոն։

## Տնտեսություն
Անսին ունի մետաղի և փայտի վերամշակման արտադրություն, տեքստիլի և սննդի արդյունաբերություն։ Քաղաքը համարվում է բուժավայր։

## Տեսարժան վայրեր
* Անսիում՝ քաղաքի կենտրոնում գտնվող բլրի վրա, գտնվում է միջնադարյան դղյակ։ Դրա մասին առաջին հիշատակումը հայտնվել է 12-րդ դարում։ Ամրոցը ծառայել է որպես Ժնևի կոմսերի, իսկ ավելի ուշ՝ Սավոյի դքսերի նստավայր։ Ամրոցում գործում է թանգարան՝ մշտական և ժամանակավոր ցուցահանդեսներով։ 
* 16-րդ դարում կառուցված Սուրբ Պետրոսի եկեղեցին Անսիի եպիսկոպոսության կենտրոնն է, որը կազմավորվել է 1822 թվականին։ 
* Կղզու պալատը, որը գտնվում է Թյու ջրանցքի կենտրոնում, կառուցվել է 1132 թվականին։ Պատմության ընթացքում շենքը ծառայել է տարբեր վարչական գործառույթների, մասնավորապես՝ իբրև Անսիի կառավարչի նստավայր, քաղաքային դատարան և քաղաքային բանտ։ 1900 թվականին կղզու պալատը ճանաչվել է որպես Անսիի պատմական հուշարձան, ներկայումս այնտեղ է գտնվում քաղաքի թանգարանը։

## Սպորտ
* Քաղաքը 2018 թվականի ձմեռային օլիմպիական խաղերն անցկացնելու թեկնածու էր, բայց պարտվել է հարավկորեացի Փհենչհանին։ 
* Անսին պատրաստվում էր ընդունել 2011/2012 թվականների բիաթլոնի աշխարհի գավաթի փուլը, բայց ձյան և տաք եղանակի իսպառ բացակայության պատճառով բեմը տեղափոխվել է Հոխֆիլցեն։
* 2013 թվականի մարտին Անեսիում անցկացվել են Համաշխարհային երկրորդ ռազմական խաղերը։

## Քույր քաղաքներ
* Բայրոյթ, Գերմանիա
* Չելթնհեմ, Մեծ Բրիտանիա
*Լիպտովսկի Միկուլաշ, Սլովակիա
* Սուրբ Թերեզա, Կանադա
* Վիչենցա, Իտալիա

## Պատկերասրահ

Պատկեր:Annecy vue du mont Veyrier.jpg|Անսի, Անսի լճի հյուսիսային մասում
Պատկեր:Annecy 2.jpg|Կղզու պալատ
Պատկեր:View on Château d'Annecy.jpg|Անսիի ամրոց
Պատկեր:Annecy chateau view.jpg|Տեսարան ամրոցից դեպի Անսի
Պատկեր:Cathedrale annecy facade.jpg|Սուրբ Պետրայի մայր տաճարի
Պատկեր:Annecy 3.jpg
Պատկեր:Annecy 4.jpg
Պատկեր:Annecy 5.jpg
Պատկեր:Annecy 6.jpg


## Ծանոթագրություններ

## Գրականություն
* 

## Արտաքին հղումներ
* Անսիի քաղաքապետարանի պաշտոնական կայք
*Անսիի զբոսաշրջության պաշտոնական կայք
.

Կատեգորիա:2017 թվականին հիմնադրված բնակավայրեր
Կատեգորիա:Ֆրանսիայի քաղաքներ
Ցատկի իրավունք

«Ցատկի իրավունք», խորհրդային գեղարվեստական ֆիլմ, որը նկարահանել է ռեժիոր Վալերի Կրեմնյովը։ Պրեմիերան տեղի է ունեցել 1973 թվականի ապրիլի 30-ին։ Գլխավոր հերոսի՝ Վիկտոր Մոտիլի նախատիպը եղել է Վալերի Բրումելը, որը մասնակցել է սցենարի ստեղծմանը։

## Սյուժե
Բարձրացատկի ռեկորդակիր Վիկտոր Մոտիլը (Մարտինով) ունի ամեն ինչ՝ համաշխարհային համբավ և սիրելի աղջիկ (Վասիլևա)։ Բայց մի անգամ նա ենթարկվում  է ավտոմոբիլային վթարի։ Բժիշկների որոշումը հիասթափեցնող է՝ կարիերայի ավարտ։ Սակայն, հակառակ բժիշկների խորհուրդներին, նա փորձում է վերադառնալ «մեծ սպորտ։ Պատահականության բերումով Մոտիլը ծանոթանում է փորձարարական մեթոդի վիրաբույժ Գարանինի (Լև Կրուգլի) հետ, որը չի երաշխավորում բուժման հաջող արդյունք։ Այդ ժամանակ հավաքականում առաջին դերում հանդես է գալիս մեկ այլ երիտասարդ մարզիկ՝ Վալենտին Գրիշանովը։ Ապաքինված Մոտիլի հետ նրանք մեկնում են միջազգային մրցաշարի…

## Դերերում
* Ալեքսանդր Մարտինով – *Վիկտոր Մոտիլ
* Տատյանա Վասիլևա – *Կատյա (լուսագրերում՝ Տատյանա Իցիկովիչ)
* Վլադիմիր Զամանսկի – *ծեր մարզիչ
* Ռոման Գրոմադսկի – *Սերգեյ Կնյաժին
* Լև Կրուգլի – *Գարանին
* Յուրի Սոլոմին – *նոր մարզիչ
* Իվար Կալնինշ – *Վալենտին Գրիշանով
* Իգոր Կուզնեցով – *Ստիգ Պետերսոն
* Զոյա Իսաևա – *ադմինիստրատոր հյուրանոցում
* Սվետլանա Կետրելովա – *աղջիկ հյուրանոցում
* Ելենա Մաքսիմովա – *դայակ հիվանդանոցում 
* Վլադիմիր Պլոտնիկով – *«Շչերբատի», Մոտիլի համադասարանցի
* Տատյանա Եգորովա – *լրագրող, որը Մոտիլից հարցազրույց է վերցնում (լուսագրերում նշված չէ)
* Խարի Շվեյց – *Սանյա, մուրճի նետող (հնչյունավորել է Յուրի Վոլինցևը)*
* Օլգա Մատեշկո – *լրագրող կարմիր հագուստով
* Ռոդիոն Ալեքսանդրով – ''երկրպագու Կիևի մարզադաշտում

## Նկարահանող խումբ
* Սցենարիստներ՝ Ալեքսանդր Լապշին, Վալերի Բրումել
* Բեմադրող ռեժիսոր՝ Վալերի Կրեմնև
* Օպերատոր՝ Ռոման Վեսելեր
* Բեմադրող նկարիչ՝ Վադիմ Կիսլիխ
* Կոմպոզիտոր՝ Ալֆրեդ Շնիտկե
* Դիրիժորներ՝ Վլադիմիր Վասիլև, Գեորգի Գարանյան
* Հնչյունային օպերատոր՝ Վիկտոր Զորին

## Ծանոթագրություններ

Կատեգորիա:1972 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Գնդակ և սիրտ

**«Գնդակ և սիրտ»** (, այլ անվանում՝ *«Նույնիկ ազգանվանակից չէ»*, ), խորհրդային համր կատակերգական ֆիլմ, որը նկարահանվել է Բորիս Յուրցևի և Կոնստանտին Յուդինի կողմից Իվան Վերշինինի և Լ. Լուկացկու սցենարով «Մոսֆիլմ» կինոստուդիայում 1935 թվականին։ Ֆիլմը չի պահպանվել։

## Սյուժե
«Նակովալնյա» և «Մոլոտ» ֆուտբոլային թիմերի վճռորոշ հանդիպման նախորդ օրը վերջին թիմի ավագ Ալեքսանդր Սավչենկոն սիրահարվում է մանկապարտեզի աշխատակցուհի Ալեքսանդրա Սավչենկոյին։

## Դերերում
* Գալինա Սերգեևա – *Ալեքսանդրա Սավչենկո
* Պյոտր Սոբոլևսկի – *Ալեքսանդր Սավչենկո
* Տատյանա Բարիշևա – *մանկատան վարիչ
* Ալեքսանդր Անտոնով – *հրշեջ թիմի ղեկավար
* Անդրեյ Տուտիշկին – *փոստարար
* Նիկոլայ Խրիշչիկով – *կոմերիտական
* Կոնստանտին Յուդին – *ֆուտբոլային մրցավար
* Ս. Մակուտոնին – *Կոլկա, երկրպագու
* Ե. Սադիկովա
* Վ. Մեդովիկ

## Նկարահանող խումբ
* Ռեժիսորներ՝ Բորիս Յուրցև, Կոնստանտին Յուդին
* Սցենարիստներ՝ Իվան Վերշինին, Լ. Լուկացկի
* Օպերատոր՝ Ալեքսանդր Բրանտման
* Նկարիչներ՝ Վլադիմիր Եգորով, Վիկտոր Պանտելեև

## Ֆիլմի ճակատագիրը
Ֆիլմը ստացել է ԽՍՀՄ կինոֆոտոարդյունաբերության գլխավոր վարչության ցածր գնահատականը. զեկուցագրում ՀամԿ(բ)Կ Կենտկոմի մշակութա-լուսավորչական աշխատանքի բաժնի վարիչ Ա. Ս. Շչերբակովի կողմից նշվել է ֆիլմի գաղափարական և գեղարվեստական ցածր մակարդակը, ինչի կապակցությամբ ֆիլմը դժվարությամբ է վարձույթի դուրս գալու թույլտվություն ստացել։ Ֆիլմն ավարտին հասցնելուց կարճ ժամանակ անց նրա ռեժիսորներից մեկը՝ Բորիս Յուրցևը, ձերբակալվել և աքսորվել է Կոլիմա, իսկ ֆիլմը չի պահպանվել։

## Ծանոթագրություններ

## Արտաքին հղումներ
* 

Կատեգորիա:1930-ականների ռուսերեն ֆիլմեր
Կատեգորիա:1935 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր ֆուտբոլի մասին
Բենի Բանինգիմե

**Բենի Թանգամա Բանինգիմե** (, ), կոնգոլեզա-անգլիացի ֆուտբոլիստ։ Հանդես է գալիս հենակետային կիսապաշտպանի դիրքում։

## Ակումբային կարիերա
Բենի Բանինգիմեն «Էվերթոն» ֆուտբոլային ակումբի սան է, որի համակարգում հայտնվել է 9 տարեկանում։ 2016 թվականին Բանինգիմեն սկսել է խաղալ Լիվերպուլի ակումբի պահեստային թիմում, որի հետ 2016/17 մրցաշրջանում հաղթել է Պրեմիեր Լիգա 2-ում և Դալլասի գավաթը։

2017 թվականի հոկտեմբերին Բանինգիմեն սկսել է մասնակցել հիմնական թիմի մարզումներին այն բանից հետո, երբ «Էվերթոնի» գլխավոր մարզչի պաշտոնակատար է դարձել պահեստային թիմի մարզիչ Դևիդ Անսուորտը:2017 թվականի հոկտեմբերի 25-ին Բանինգիմեն նշել է նորամուտը «Էվերթոնի» հիմնական կազմում, երբ թիմի մեկնարկային կազմում մասնակցել է «Չելսիի» դեմ լիգայի գավաթի խաղին։ Չորս օր անց՝ հոկտեմբերի 29-ին կիսապաշտպանը առաջին անգամ խաղադաշտ է դուրս եկել ԱՊԼ-ի խաղում։

2019 թվականի հունվարին վարձավճարով տեղափոխվել է «Ուիգան Ատլետիկ» մինչև մրցաշրջանի ավարտը։

2021 թվականի փետրվարի 1-ին Բանինգիմեն վարձավճարով միացել է «Դերբի Կաունտիի» թիմին 2020/21 մրցաշրջանի մնացած մասում՝ վերամիավորվելով «Էվերթոնի» նախկին թիմակից Ուեյն Ռունիի հետ, որը մենեջեր էր։ Երկու օր անց նա նշել է նորամուտը թիմում՝ փոխաինման դուրս գալով «Ռոմերհեմ Յունայթեդի» դեմ Չեմպիոնների լիգայի արտագնա խաղում, որն ավարտվել է 0։ 3 հաշվով։

## Անձնական կյանք
Բանինգիմեի կրտսեր եղբայր Դիվին Բանինգիմեն նույնպես ֆուտբոլիստ է, որը վերջերս խաղացել է «Ուիգան Ատլետիկի» կազմում։

## Ելույթների վիճակագրություն
### Ակումբային

## Ծանոթագրություններ

## Արտաքին հղումներ
* Ֆուտբոլիստի էջը «Էվերթոնի» պաշտոնական կայքում 

Կատեգորիա:Անգլիացի ֆուտբոլիստներ
Կատեգորիա:Դերբի Կաունտիի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Կոնգոյի Դեմոկրատական Հանրապետության ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ամեն ինչ որոշում է վայրկյանը

**«Ամեն ինչ որոշում է վարկյանը»** (), խորհրդային գեղարվեստական ֆիլմ, որը բեմադրվել է «Լենֆիլմ» կինոստուդիայում 1978 թվականին ռեժիսոր Վիկտոր Սադովսկու կողմից։ Պրեմիերան տեղի է ունեցել 1979 թվականի հուլիսին։

## Սյուժե
Նադյա Պրիվալովան (Գալինա Բելյաևա) 15-ամյա լողորդուհի է Պրիմորսկի գավառական քաղաքից, որը մեծացել է ծովի մոտ։ Մարզիչ Վարենցովի (Ալեքսանդր Աբդուլով) ղեկավարությամբ նա լող է սովորում Ֆրեգատ անունով դելֆինի հետ և հեշտությամբ համաշխարհային ռեկորդներ է սահմանում մարզումների ժամանակ, բայց, ընդգրկվելով լողի ԽՍՀՄ հավաքականի կազմում, միջազգային մրցումների ժամանակ մարդկանցով լի տրիբունաներում նա չի կարողանում հաղթահարել վախի պատնեշը։

## Գլխավոր դերեում
* Գալինա Բելյաևա – *Նադյա Պրիվալովա
* Օլգա Ագեևա – *Զոյա Կրուգլովա, հավաքականի լողորդ
* Բորիս Զայդենբերգ – *Ալեքսանդր Վասիլևիչ Պալինով, ԽՍՀՄ լողի հավաքականի գլխավոր մարզիչ
* [[Նատալյա Ֆատեևա]] – *Ելենա Պավլովնա Ռիժովա, լողի հավաքականի մարզիչ
* Ալեքսանդր Աբդուլով – *Վիկտոր Վասիլևիչ Վարենցով, Նադյայի առաջին մարզիչը
* [[Ալեքսանդր Դեմյանենկո]] – *Մարտինով Նիկոլայ Իվանովիչ, հավաքականի ադմինիստրատոր
* Անատոլի Պապանով – *Մատվեյ Զախարովիչ, Նադյայի պապը
* Նիկոլայ Օզերով – *Նիկոլայ Նիկոլաևիչ, սպորտային մեկնաբան
* Անդրեյ Դանիլով – ''Կոստիկ Չեկալով, հավաքականի լողորդ

## Նկարահանող խումբ
* Սցենարիստներ՝ Վալենտինա Եժովա, Անատոլի Սալուցկի, Վիկտոր Սադովսկի
* Բեմադրող ռեժիսոր՝ Վիկտոր Սադովսկի
* Գլխավոր օպերատոր՝ Վիկտոր Կարասև
* Գլխավոր նկարիչ՝ Բորիս Բուրմիստրով
* Կոմպոզիտոր՝ Ալեքսանդր Ժուրբին
* Երգի տեքստի հեղինակ՝ Ռոբերտ Ռոժդեստվենսկի

## Սաունդթրեք
* Ֆիլմի սկզբում հնչում է կոմպոզիտոր Ալեքսանդր Ժուրբինի «Цена быстрых секунд» երգը՝ բանաստեղծ Ռոբերտ Ռոժդեստվենսկու բանաստեղծության հիման վրա («Забурлит очень скоро в бассейне вода,/ Прозвучали команды сухие…») Ալեքսանդր Խոչինսկու կատարմամբ։ Ֆիլմի վերջում հնչում է նույն երգը Տաիսիա Կալինչենկոյի կատարմամբ։

## Մրցանակներ
* ԽՍՀՄ լողի ֆեդերացիայի մրցանակ 11-րդ Համամիութենական կինոփառատոնում Երևանում (1978)
* Արծաթե մեդալ Լենինգրադի մարզական ֆիլմերի 7-րդ համամիութենական փառատոնում (1979)
* Աշխաբադի Մարզկոմիտեի մրցանակ XII Համամիութենական կինոփառատոնում Աշխաբադում (1979)

## Ծանոթագրություններ

## Արտաքին հղումներ
* 
*  Аннотированный каталог фильмов киностудии «Ленфильм» 1918—2003.
* «Всё решает мгновение» на сайте «Энциклопедия отечественного кино».
* О фильме на сайте «Плавание в СССР»

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Crave

**«Crave»** (), ամերիկացի երգչուհի Մադոննայի և ռեփեր Սուեյ Լիի երգը, որը ներառվել է երգչուհու տասնչորսերորդ «*Madame X*» ստուդիական ալբոմում։ Որպես սինգլ թողարկվել է 2019 թվականի մայիսի 10-ին «*[[Interscope Records]]*» լեյբլի կողմից։ Երգը *Dance Club Songs* պարային հիթ-շքերթում հասել է առաջին հորիզոնականին։

## Թողարկման պատմություն
2019 թվականի *Billboard Music Awards* արարողության կուլիսներում տված հարցազրույցում Մադոննան պատմել է, որ երգն առաջիններից էր, որ իր կողմից գրվել էր ալբոմի համար։ Երգը «ցանկության և սպասման» (*desire and longing*) մասին է, և հետագայում ձայնագրության ժամանակ Մադոննան ցանկացել է ավելացնել տղամարդու ձայն։ Սուե Լիի հետ աշխատելու մասին նա ասել է․ «Նա իսկապես տաղանդավոր է... Կարծում եմ, որ նա լավ է ստեղծագործում, լավ է երգում և շատ գեղեցիկ է։ Գեղեցիկ տեսքը շատ կարևոր է ժպիտով»։ Սուե Լին *[[Rae Sremmurd]]* խմբի անդամ է։ Մայիսի 10-ին Մադոննան *iHeartRadio* ռադիոկայանին տված հարցազրույցի ժամանակ ասել է, որ այս երգը այն մասին է, որ «մենք բոլորս ուզում ենք այն, ինչ չենք կարող ստանալ»։

## Պրոֆեսիոնալ գրախոսություն
*[[Rolling Stone]]* ամսագիրը երգն անվանել է «կիզիչ փոփ համար մեկ այլ մարդու ծարավի մասին»։ NME-ն այն անվանել է «*Madame X*» ալբոմի առաջին թողարկած երգը, որտեղ ակնհայտորեն զգացվում է պորտուգալական ֆադու երաժշտության ազդեցությունը։

## Երաժշտական տեսահոլովակ
Տեսահոլովակի պրեմիերան տեղի է ունեցել 2019 թվականի մայիսի 22-ին ՅուԹուբում։ Տեսահոլովակի ռեժիսորը դարձել է երգչուհի Նունո Քսիկոն։ Կադրում արտիստների սիրային պատմությունն է։

## Առևտրային հաջողություններ
«*Crave*» երգն *Dance Club Songs* պարային հիթ-շքերթում զբաղեցրել առաջին հորիզոնականը՝ դառնալով Մադոննայի 49-րդ հիթթոփը այդ ամերիկյան հիթ-շքերթում (հիթ-շքերթում է 2019 թվականի նոյեմբերի 16-ին) և երրորդը «*[[Madame X]]*» ալբոմից։ Դրանից ավելի վաղ պարային հիթ-շքերթը գլխավորել են «*Medellín*» և «I Rise» երգերը։ Հունիսի 8-ին երգը առաջնաելույթ է ունեցել *Billboard* ամսագրի *Adult Contemporary chart* հիթ-շքերթի 19-րդ հորիզոնականում։ Սա եղել է Մանդոննայի 37-րդ անգամ այդ հիթ-շքերթում հայտնվելը և առաջինը այդ տասնամյակում «Ghosttown» ալբոմից հետո, որը 2015 թվականին գլխավորում էր «*[[Rebel Heart]]*» ալբոմը։ Մեկ շաբաթ անց երգը բարձրացել է 15-րդ հորիզոնական, իսկ հետո մինչև 11-րդ հորիզոնականը՝ դառնալով երգչուհու «*Frozen*» (այն 1998 թվականին զբաղեցրել է 8-ռդ հորիզոնականը) հիթից հետո ամենամեծ ձեռքբերումը։ Երգը նաև հայտնվել է *Adult Pop Songs* հիթ-շքերթի 34-րդ հորիզոնականում և դարձել այդ հիթ-շքերթում Մադոննայի 21-րդ հիթը՝ ունենալով «*[[Give Me All Your Luvin']]*» երգից հետո հսկայական հայտնիություն։

## Հիթ-շքերթներ

## Ծանոթագրություններ

Կատեգորիա:2019 սինգլներ
Կատեգորիա:Մադոննայի երգեր
Բզիբի լեռնաշղթա

**Բզիբի լեռնաշղթա** Բզիպի, Մեծ Կովկասյան լեռնաշղթայի հարավային լեռնաճյուղը Աբխազական ԻՍՍՀ–ում։ Բարձրությունը մինչև 3033 մ է (Խիմսա լեռ), երկարությունը՝ մոտ 50 կմ։ Կազմված է կրաքարերից, զարգացած են կարաոային երևույթները։ Լանջերը ծածկված են խառն անտառներով, վերին մասերը՝ ալպյան մարգագետիններով։

Կատեգորիա:Աբխազիայի լեռնաշղթաներ
Թոմ Վերնոն

**Թոմ Վերնոն** (, ), բրիտանացի հեռարձակող և գրող, առավել ճանաչված է որպես մի շարք հայտնի ճանապարհորդական հաղորդումների «Գեր մարդը» տիտղոսակիր։

Մահացել է 2013 թվականի սեպտեմբերի 11-ին, սրտի կաթվածից։

## Մարդասիրական կարիերա
BBC-ում աշխատելուց առաջ Վերնոնը եղել է Բրիտանիայում աշխարհիկ հումանիզմ, մարդու իրավունքներ և աշխարհականություն քարոզող Բրիտանական Հումանիստական Ասոցացիայի մամուլի և հանրային կապերի մասնագետ։ 1965 թվականին կազմակերպությունն սկսել է փնտրել նոր լոգո, որը նախաձեռնել է Վերնոնը և հայտարարել է հանրային մրցույթ։ Հաղթող է դարձել այսպես կոչված Երջանիկ մարդը, որը դարձել է մարդասիրության միջազգային խորհրդանիշ և վերցվել է ամբողջ աշխարհում գործող մարդասիրական կազմակերպությունների կողմից։ Վերնոնի այլ պարտականություններից Բրիտանական մարդասիրական ասոցացիայում եղել է դրա տարբեր հրապարակումների վերահսկումը։ Նրա արշավային գործողությունը նշանակալի էր. նա ներդրում ունի Բրիտանիայում աբորտների ապաքրեականացման հարցում։

## «Գեր մարդը» շարք
Մի քանի տարի  BBC Radio 4-ում որպես հաղորդավար և հարցազրուցավար աշխատելուց հետո Վերնոնի առաջին ճանապարհորդական շարքը եղել է «Գեր մարդը հեծանիվի վրա» հաղորդաշարը։ Ինչպես վերնագիրն է ակնարում, Վերնոնը ճարպակալում ուներ և առաջին դրվագին հաջորդել են առողջության թեստերը, որոնք նա ստիպված էր հանձնել իր ճանապարհորդությունը սկսելուց առաջ, որը նրան տարել է Մասվել բլրից մինչև Միջերկրական ծովի ափ, հարավային Ֆրանսիա։ Նա պիտի կրկներ այս ճամփորդությունը տասնհինգ տարի հետո իր հեռուստատեսային «Գեր մարդը Ֆրանսիայում» շարքի համար։

«Գեր մարդն աշխատավայրում» և նրա առաջին «Գեր մարդը խոհանոցում» հեռուստատեսային շարքը տարբերվում էին այլ շարքերի ոճից։ Առաջինը ցույց էր տալիս Վերնոնին գործարաններում աշխատող մարդկանց հետ խոսելիս, իսկ վերջինը խոհարարական հաղորդում էր, որը նկարահանվել էր նրա սեփական խոհանողում Մասվել Հիլում, և յուրաքանչյուր թողարկում նվիրված էր տարբեր երկրների ազգային խոհանոցներին։

### Ռադիո շարքեր
**Գեր մարդը հեծանիվի վրա* (1979)
**Գեր մարդն Իտալիայում* (1980)
**Գեր մարդը Հռոմեական ճանապարհին* (1983)
**Գեր մարդն աշխատավայրում* (1983)

### Հեռուստատեսային շարքեր
**Գեր մարդը խոհանոցում* (BBC, 1985–6, two series)
**Գեր մարդը գնում է Նորս* (Channel 4, 1987)
**Գեր մարդն Արգենտինայում* (Channel 4, 1990)
**Գեր մարդը գնում է Կայուն* (Channel 4, 1991)
**Գեր մարդը գնում է Արևմուտք* (Meridian, 1993)
**Գեր մարդը Ֆրանսիայում* (BBC, 1994)
**Գեր մարդը Վիլթսում* (Meridian, 1995)
**Գեր մարդը Քենթում* (Meridian, 1996)

### Հրապարակումներ
* *Գեր մարդը հեծանիվի վրա. Ֆրանսիայի բացահայտումը* (1981) 
* *Գեր մարդը Հռոմեական ճանապարհին* (1983) 
* *Գեր մարդը խոհանոցում* (1986) 
* *Գեր մարդն Արգենտինայում* (1990) 
* *Գեր մարդը Ֆրանսիայում* (1994) 	 

## Ծանոթագրություններ

## Արտաքին հղումներ
* 

Կատեգորիա:Անգլիացի հումանիստներ
Կատեգորիա:Բրիտանացի գրողներ
Կատեգորիա:Բրիտանացի հաղորդավարներ
Պատրիկ Ահերն

**Պատրիկ Բարթոլոմյու Ահերն** (, ) (ավելի հայտնի է որպես **Բերտի Ահերն**, , ), իռլանդացի քաղաքական գործիչ։ 1997 թվականի հունիսից 2008 թվականի մայիսը Իռլանդիայի վարչապետն էր։

## Կենսագրություն
Ծնվել է 1951 թվականի սեպտեմբերի 12-ին Դուբլինում՝ Իռլանդիայի անկախության շարժմանը մասնակցող ակտիվիստների ընտանիքում։ 17 տարեկանում միացել է «Ֆիաննա Ֆայլ» ազատական-քաղաքական կուսակցության շարքերին։ 1977 թվականին առաջին անգամ ընտրվել է խորհրդարանում։ 1986-1987 թվականներին Դուբլինի քաղաքապետն էր։ 1987-1991 թվականներին աշխատանքի նախարարն էր, իսկ 1991-1994 թվականներին՝ Ֆինանսների նախարարը։ Այդ ընթացքում՝ տարբեր կառավարական կոալիցիաների ձևավորման ժամանակ, վաստակել է հմուտ բանակցողի համբավ։

1994 թվականի վերջին՝ հանրապետական կառավարության հրաժարականից հետո, Ալբերտ Ռեյնոլդսը ընտրվել է Ֆիաննա Ֆայլի ղեկավար և դարձել ընդդիմության առաջնորդ։ 1997 թվականի ընտրություններում հաղթելուց հետո «Ֆիաննա Ֆայլը» առաջադեմ դեմոկրատների կուսակցության հետ ձևավորել է կոալիցիոն կառավարություն, և Ահերնը դարձել է Իռլանդիայի պատմության մեջ ամենաերիտասարդ վարչապետը։

Չնայած մի շարք կոռուպցիոն սկանդալներին, որոնք մթագնել են կառավարության գործունեությունը, Ահերնը լավ արդյունքների է հասել տնտեսական ոլորտում։ Բացի այդ, նա Հյուսիսային Իռլանդիայի խաղաղ բանակցությունների ակտիվ մասնակից էր։

2002 թվականին կոալիցիան կրկին հաղթել է խորհրդարանական ընտրություններում, և Ահերնը պահպանել է իր պաշտոնը։ Իրաքի պատերազմում ամերիկյան զինված ուժերին տրամադրած կառավարության գաղտնի օգնությունը, ինչպես նաև տնտեսական ճգնաժամը մթագնում էին հաջորդ տարիները։ Միևնույն ժամանակ, Ահերնի համար հաջողություն է դարձել Իռլանդիայի նախագահությունը Եվրոպական միությունում 2004 թվականի առաջին կեսին, որի ընթացքում համաձայնեցվել է ԵՄ սահմանադրության տեքստը, ինչպես նաև տեղի է ունեցել 10 նոր երկրների անդամակցությունը ԵՄ-ին։

Կոալիցիան, որում ընդգրկված էր նաև Կանաչների կուսակցությունը, կառավարությունը կազմավորել է 2007 թվականին՝ խորհրդարանական ընտրություններից հետո․ Ահերնը դարձել է Իռլանդիայի առաջին վարչապետը, որն ընտրվել է երրորդ անընդմեջ ժամկետով։

2008 թվականի ապրիլի 2-ին տեղի ունեցած մամուլի ասուլիսի ժամանակ Ահերնը հայտնել էր, որ մայիսի 6-ին հրաժարվելու է վարչապետի և «Ֆիաննա ֆայլ» կուսակցության ղեկավարի պաշտոններից։ Ապրիլի 9-ին Բրայան Քոուենն ընտրվել է Ֆիաննա Ֆայլի նոր առաջնորդ։ Մայիսի 6-ից սկսած և մայիսի 7-ին Բրայան Քոուենը խորհրդարանի կողմից հաստատվել է Իռլանդիայի վարչապետի պաշտոնում։

Ահերնի դուստրը գրող Սեսիլիա Ահերնն է։ Երկրորդ դուստրը՝ Ջորջինան, ամուսնացած է իռլանդացի փոփ երգիչ Նիկի Բիրնի հետ։

## Ծանոթագրություններ

Կատեգորիա:Իռլանդիայի վարչապետներ
Կատեգորիա:Իռլանդիայի քաղաքական գործիչներ
Կատեգորիա:Ֆինանսների նախարարներ
Մի կաթիլ ծովում

**«Մի կաթիլ ծովում»** (), խորհրդային գեղարվեստական ֆիլմ, որը նկարահանվել է 1973 թվականին ռեժիսոր Յակով Սեգելի կողմից։

## Սյուժե
Առաջին դասարանցի Վիտյա Սինիցինի՝ դպրոց անցկացրած առաջին օրն սկսվում է նրանով, որ նա գլուխը մտցնում է չուգունե ամանի մեջ և չի կարողանում հանել։ Հետո նա ծանոթանում է մի աղջկա հետ և հասկանում, որ իր ճակատագիրը որոշված է։ Հետո նա սովորում է սուլել, ընդ որում՝ հենց դասի ժամանակ։ Հետո փրկում է իր տատիկին, օգնում է կառուցել թատրոն, իմանում մեր Երկրի մասին։

## Նկարահանումների վայր
Ֆիլմը նկարահանվել է Կլայպեդա քաղաքում, որոշ տեսարաններ նկարահանվել են 17-րդ միջնակարգ դպրոցի բակում (ներկայում՝ Ա. Ռուբլյովի անվան դպրոց), դասարանային տեսարանները նկարահանվել են նախագծման նախկին ինստիտուտում, ինչպես նա «Վետրունգե» հյուրանոցի մոտ։

## Դերերում
* Սաշա Մասլեննիկով – *Վիտյա Սինիցին
* Օլյա Կիսլյար – *Ալլա Կիրկևիչ
* Օլյա Բայդուկինա – *Օլյա
* Արինա Ալեյնիկովա – *Յուլիա Նիկոլաևնա, տարրական դասարանների ուսուցիչ
* Գենադի Յալովիչ – *ավտոբուսի ուղևոր ջութակով (լուսագրերում նշված չէ)
* Վալենտինա Տելեգինա – *Վալյա տատ
* Լիլիանա Ալեշնիկովա – *Լիլյա Սինիցինա, Վիտյայի մայրը
* Վլադիմիր Ֆերապոնտով – *Վոլոդյա Սինիցին, Վիտյայի հայրը
* Զոյա Ֆեոդորովա – *Աննա Գրիգորևնա, դպրոցի տնօրեն
* Նիկոլայ Գորլով – *ավտոբուսի ուղևոր
* Գալինա Կրավչենկո – *կին պատշգամբում (լուսագրերում նշված չէ)
* Վլադիմիր Կուլիկ – *Ալլայի հայրը (լուսագրերում նշված չէ)

## Նկարահանող խումբ
* Սցենարի հեղինակ՝ Յակով Սեգել 
* Ռեժիսոր՝ Յակով Սեգել 
* Օպերատոր՝ Վլադիմիր Արխանգելսկի 
* Նկարիչ՝ Ալեքսանդր Դիխտյար
* Կոմպոզիտոր՝ Վլադիմիր Դաշկևիչ 
* Հնչյունային օպերատոր՝ Վլադիմիր Պրիլենսկի
* Երգերի տեքստի հեղինակ՝ Յակով Սեգել
* Տնօրեն՝ Մ. Ռուժանսկի

## Ծանոթագրություններ

## Արտաքին հղումներ
* «Մի կաթիլ ծովում» ֆիլմը «Энциклопедия отечественного кино» կայքում

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Բորովիցկայա աշտարակ

**Բորովիցկայա աշտարակ** (նաև *Предте́ченская*, *Չերտոլյան դարպասներ*, *Բորովիցկյան դարպասներ*), աշտարակ և Կրեմլի հարավ-արևմտյան մասի մուտքի դարպասներ.

Նայում է դեպի համանուն հրապարակն ու Մեծ Քարե կամրջի հարևանությամբ գտնվող Ալեքսանդրյան պարտեզը։ Ենթադրաբար, աշտարակի անվանումը գալիս է հին սոճու անտառի անունից, որը Մոսկվայի վաղ պատմության ընթացքում ծածկել է Բորովիցկի բլուրը։

: Բորովիցկի դարպասը ժամանակագրորեն Մոսկվայի առաջին շենքերից մեկն է։ Դրանք գոյություն ունեին Դմիտրի Դոնսկոյի փայտե ամրոցում։ Դարպասի վերևում գտնվող աշտարակը կառուցվել է 1490 թվականին՝ Կրեմլի վերակառուցման ժամանակ,  սպիտակ քարե աղյուսով։ Նախագծի հեղինակը իտալացի ճարտարապետ Պիետրո Անտոնիո Սոլարին էր։ Սալիկապատ տանիքով ամրացված գագաթը ավելացվել է 17-րդ դարում։ Մինչև 1935 թվականը այն զարդարված էր ոսկեզօծ երկգլխանի արծվով։ Աշտարակի դարպասները պահպանվում և սպասարկվում էին կենցաղային կարիքների համար։

## Անվան ծագում
Դարպասի և աշտարակի հիմնական անվանումը գալիս է հին սոճու անտառից, որը Մոսկվայի հիմնադրման ժամանակ ծածկում էր գետի և Կրեմլի կամ Բորովիցկի բլրի լանջերը։ «Չերտոլսկիե» անվանումը ամրագրվել է Չերտոլիայի մոտակայքում գտնվելու վայրի` Բորովիցկի բլրի շրջակայքում գտնվող կիրճերով և գետահովիտներով
։

## Բորովիցկի բլուր

Բորովիցկի բլուրը, որի վրա գտնվում են դարպասը և աշտարակը, Մոսկվայի պատմական կենտրոնն է։ Նրա շրջակայքում հնէաբանները հայտնաբերել են բրոնզե դարի վայրեր, և 1147 թվականից ի վեր հայտնաբերվել են Յուրի Դոլգորուկի քաղաքի առաջին ժամանկագրական վկայությունները։ Իշխան Իվան Կալիտայի օրոք 1339-1340 թվականներին բլուրի վրա գտնվող բնակավայրի շուրջ կառուցվեցին կաղնու առաջին ամրությունները։
1366-1368 թվականներին Դմիտրի Դոնսկոյի օրոք նրանց փոխարինեց սպիտակ քարե Կրեմլը, որը, ենթադրաբար, առաջին Բորովիցկայա աշտարակն էր։ Դա հաստատվում է 1461 թվականին Սուրբ Հովհաննես Մկրտչի առաջին քարե եկեղեցու կառուցման մասին գրառմամբ։ Ըստ մատենագրության՝ նա կանգնած էր «անտառի տակ, Բորովիցկի դարպասի մոտ» [14] [12]։ 19-րդ դարի պատմաբան Իվան Կոնդրատևը ուղղակիորեն անվանում է այն վայրը, որտեղ կառուցվել է Բորովիցկի դարպասը։

## Շինարարություն
Բորովիցկայա աշտարակը, որից գալիս է ժամանակակից տեսքը, կառուցվել է 1490 թվականին իտալացի ճարտարապետ Պիետրո Անտոնիո Սոլարիի կողմից, որը Միլանից Մոսկվա էր ժամանել Իվան III-ի հրավերով։ Աշտարակը ստացել է լակոնիկ քառակողմ ձև և զարդարվել է միայն վերին տրամագծի երկայնքով մի շարք լայնություններով։ Շենքը պսակվել է ցածր փայտե վրանով [18][19]
Այս ժամանակահատվածում Բորովիցկի դարպասից դեպի Մեծ դքսական պալատը անցնում էր մի լայն փողոց, իսկ գետի եզրից փայտե կամուրջ էր գցված դեպի  Китай-город։ 1499 թվականին Սոլարիի ղեկավարությամբ Բորովիցկայայից կանգնեցվեց պատը մինչև Վոդոզվոդնոյ աշտարակ, որն առանձնացնում էր Կրեմլի դիմային մասը տնտեսականից։
Բորիս Գոդունովի օրոք քաղաքի պլանների համաձայն, Բորովիցկայա աշտարակի մոտ արդեն նշվել են քարե կամարակապ կամուրջ և ստեռլնիցա։

## Ծանոթագրություններ

Կատեգորիա:Աշտարակներ
Բժկերտ

**Բժկերտ** հայաբնակ գյուղ Իրանում, Սպահանի նահանգի Փերիա գավառում, Սպահանից 140 կմ հյուսիս-արևմուտք։

XX դ․ սկզբին ուներ 30 տուն հայ բնակիչ։ Զբաղվում էին երկրագործությամբ և անասնապահությամբ։ Գյուղում կար եկեղեցի։

Կատեգորիա:Իրանի հայաբնակ գյուղեր
41-ի հունիսին (ֆիլմ, 2003)

«**41-ի հունիսին**» () կամ «Վարդի երգը» (, անգլ․՝ «The Burning Land» կամ «The Song of Rose»), գեղարվեստական ֆիլմ Երկրորդ համաշխարհային պատերազմի մասին։ Ռեժիսոր Միխայիլ Պտաշուկի վերջին ֆիլմը, որը զոհվել է նկարահանումների ավարտից կարճ ժամանակ հետո։

## Սյուժե
1941 թվականի հունիսին երիտասարդ ամերիկուհի Ռոզա Աշկենազին գալիս է իր ծնողների հայրենիք՝ բելառուսական մի փոքրիկ գյուղ, նոր մյուզիքլի համար նյութ հավաքելու նպատակով։ Մի քանի օրից սկսվում է պատերազմը։ Նացիստները ողջ-ողջ այրում են գյուղի բնակչությանը, և Ռոզան միակն է, ում հաջողվում է փրկվել։ Շրջափակման մեջ ընկած կարմիրբանակային լեյտենանտ Իվան Անտոնովի հետ, որը փրկել է գնդի դրոշը, նրանք փորձում են հասնել նահանջողխորհրդային զորքերին։

## Դերերում

## Նկարահանող խումբ
* Սցենարի հեղինակներ՝ Միխայիլ Պտաշուկ, Վադիմ Սոկոլովսկին, Քրիս Սիվերստոն
* Ռեժիսոր՝ Միխայիլ Պտաշուկ
* Օպերատոր՝ Ջեյմս Գուչիարդո
* Նկարիչ՝ Վալերի Նազարով
* Կոմպոզիտոր՝ Վիկտոր Կոպիտկո
* Պրոդյուսեր՝ Սերգեյ Լիվնև

## Տեխնիկական տվյալներ
* Գունավոր, հնչուն

## Ծանոթագրություններ

Կատեգորիա:2003 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Դիանա Աստեր

**Դիանա Աստեր** (իսկական անուն՝ Դիանա Դմիտրիևնա, ), ռուս վիդեոբլոգեր (տիկտոկեր), երաժիշտ։

Dream Team House տիկտոկերների տան անդամ։

2020 թվականի հոկտեմբերին ռուսական *[[Forbes]]*-ը Դիանային դասել է իր պատմության մեջ առաջին ամենաբարձր վճարվող տիկտոկերների 10-րդ հորիզոնականում։

## Կենսագրություն
Ծնվել է 2000 թվականի ապրիլի 19-ին, Վորոնեժում։

2018 թվականին դպրոցն ավարտելուց հետո ընդունվել է Գ․Վ․Պլեխանովի անվան Ռուսական էկոնոմիկայի համալսարանի մենեջմենթի ֆակուլտետ։

2019 թվականին՝ Մոսկվա տեղափոխվելուց մոտ կես տարի անց, սկսել է վարել տիկտոկ։ Հաջողություն է գրանցել Քսենիա Կարպովայի հետ տանդեմում. բլոգեր աղջիկները համատեղ տեսահոլովակ են նկարահանել, որը հավաքել է 4 մլն դիտում։ Երկրորդը ավելի շատ՝ 8 միլիոն։

2020 թվականի մարտից ընդգրկված է Dream Team House տիկտոկերների միության (TikTok տան) կազմում։

Երբ Dream Team House-ի բլոգերները սկսեցին միայնակ ձայնագրել և թողարկել սեփական երգերը, Դիանան նույնպես որոշեց իրեն փորձել երաժշտության մեջ և նույն տարվա հունիսին հանրությանը ներկայացրեց իր «Барби» դեբյուտային սինգլը։

Հունիսի 28-ին թողարկվել է երգի տեսահոլովակը, որը YouTube-ում առաջին օրը 1 մլն դիտում է հավաքել։

Բացի այդ, այս երգով Դիանան սկսել է իր առաջին տիկտոկ-մրցույթը։ Մրցույթի առաջադրանքը նա ընտրել է իր բաժանորդների առաջարկած տարբերակներից։

Սեպտեմբերին YouTube-ում թողարկել է իր սեփական շոուն, որը վերնագրվել է «Биг Ди шоу»:

## Ալիքի թեմատիկա
ՏիկՏոկում նկարահանում է լիպսինկաներ, պարեր, ինչպես նաև հումորային հոլովակներ։ Սկսել է նաև սոցիալական հոլովակներից, որոնցում ռուսերեն տեքստ չի եղել, ինչի շնորհիվ նրան դիտել են ոչ միայն ռուսալեզու երկրների օգտատերերը, այլև մյուսները։

## Անձնական կյանք
2019 թվականի վերջից հանդիպում էր տիկտոկեր Վլադիսլավ Պոպովի հետ, ավելի հայտնի է որպես Roully (Ռոուլի)։ 2020 թվականների տվյալներով՝ Ռոուլին ընդգրկված էր Swag Team տիկտոկերների կազմում։

## Սկավառակագրություն
### Սինգլներ

## Վարկանիշ
* Ամենաբարձր վճարվող տիկտոկերները՝ *[[Forbes]]*-ի տվյալներով - 10-րդ հորիզոնական

## Մրցանակներ և անվանակարգ

## Ծանոթագրություններ

Կատեգորիա:Ռուս երաժիշտներ
Կատեգորիա:Ռուս երգչուհիներ
Շուբերտը կլավիրի մոտ

**[[Ֆրանց Շուբերտ|Շուբերտը]] [[կլավիր]]ի մոտ** (), ավստրիացի նկարիչ Գուստավ Կլիմտի նկարը, որը պատկերվել է 1899 թվականին։ Կտավը նկարվել է նկարչի սեփական ոճի կայացման շրջանում, որը որոշակիորեն սահմանազատվում էր հին ավանդույթներից, և պատկերում է Կլիմտի` բելգիացի սիմվոլիստ Ֆերնան Կնոպֆի ստեղծագործության հանդեպ հետաքրքրվածությունը։

Նկարը պատկերվել է 1895 թվականին, մեկենաս Նիկոլաոս Դումբասի պատվերով, որպես նրա վիեննական պալատի երաժշտական սալոնի դեսյուդեպորտ։ Կլիմտի` ոճի փոփոխության առթիվ «Ջահ» երգիծական ամսագրի հիմնադիր, սուր լեզու ունեցող Կարլ Կրաուսը գրել է. «Դումբան Կլիմտին երաժշտական ձևավորում է պատվիրել, երբ վերջինս դեռ աշխատում էր Լաուֆբերգերի դպրոցի բարի ոճով և առավելագույնը, որ թույլ էր տալիս իրեն, մակարտյան մի քանի տարօրինակություններն էին։ Իսկ այդ ժամանակ արդեն նկարչի մոտ կոճակ էր հայտնվել»։ Նկարը ցուցադրվել է Վիեննական սեցեսսիոնիզմում, 1899 թվականին։ Կլիմտը, որ սիրահարված էր երիտասարդ Ալմա Մալեր-Վերֆելին, անձամբ է ցուցահանդեսում նրան տարել այս նկարի մոտ, որն ակնհայտորեն շատ բան էր նշանակում հենց իր համար։ Իր օրագրում Ալման «Շուբերտը կլավիրի մոտ» նկարն անվանել է «սեցեսսիոնի անվիճելիորեն լավագույն նկարը»։ Նկարի ձախ հատվածում դիմահայաց պատկերված է Կլիմտի բնորդուհին և նրա երկու երեխաների ապագա մայրը` Միցցի Ցիմմերմանը։ Կլիմտի բնորդուհիների կանացի զգեստները տրամադրում էր նրա մտերիմ ընկերուհին` Սերենա Լեդերերը։ Ավելի ուշ «Շուբերտը կլավիրի մոտ» նկարը հայտնվել է Ավգուստ Լեդերերի հավաքածուի մեջ, որը բռնագրավվել է Երրորդ ռեյխի կողմից։ Երկրորդ համաշխարհային պատերազմի ժամանակ նկարը պահվել է Ստորին Ավստրիայում, Վուլեսդորֆի մոտ գտնվող Իմմենդորֆի ամրոցում և Կլիմտի մի շարք այլ ստեղծագործությունների և գեղարվեստական այլ արժեքների հետ ոչնչացվել է հրդեհի ժամանակ, որը կազմակերպվել էր պալատում, 1945 թվականին, ՍՍ-ական նահանջող զորքերի կողմից։

## Ծանոթագրություններ

## Գրականություն
* 
* 

Կատեգորիա:1899 նկարներ
Կատեգորիա:Գուստավ Կլիմտի նկարներ
Աֆրոսամուրայ

**Աֆրոսամուրայ** ( Աֆրոսամուրայ, ), մանգա, որն ստեղծվել է Տակաշի Օկաձակիի կողմից։ Gonzo ստուդիայի և ռեժիսոր Ֆումինորի Կիձակիի կողմից դարձվել է 5 սերիայից բաղկացած անիմե մինի սերիալ։

## Սյուժե
### Լեգենդ
Աշխարհում կան երկու վիրակապեր` համար մեկ և համար երկու։ Եթե մարդն ունի № 1 վիրակապ, նա աստծուն է նմանվում` նրան ոչ ոք չի դիպչի, բացի այն մարդուց, ով ունի № 2 վիրակապ։ Ի տարբերություն համար մեկ վիրակապով մարդուն` նրան կարող է սպանել ցանկացածը։ Շատերը ցանկանում են ստանալ առաջին վիրակապը, բայց դրա համար պետք է նախ ստանալ երկրորդը։ Եվ վիրակապի տիրոջ կյանքը լի կլինի ցավով, ավերումներով և աստվածային ուժի ձգտողների հետ անդադար պատերազմներով։

### Իրադարձություններ
Երիտասարդ Աֆրոյի աչքերի առաջ մահանում է նրա հայրը` Րոկուտարոն։ Նրան սպանում է ոմն Ջաստիս` «առաջին համարի» վիրակապի համար, որը կրում էր երեխայի հայրը։ Մարդասպանը մի կողմ է նետում «երկրորդ համարի» վիրակապը և, վերցնելով նրա հոր վիրակապը (№ 1), տղային ասում է, որ կսպասի, մինչև նա պատրաստ լինի մարտահրավեր նետել իրեն։ Ժամանակը գնում է, տղան մեծանում է հոր համար վրեժ լուծելու ցանկությամբ։

## Կերպարներ
**Աֆրոսամուրայ**
: Սեյու` Սեմյուել Լ. Ջեքսոն

**Նինջա Նինջա**
: Սեյու` Սեմյուել Լ. Ջեքսոն

**Րոկուտարո**
: Սեյու` Գրեգ Իգլզ

**Օցուրու**
: Սեյու` Թարա Սթրոնգ

**Օկիկու**
: Սեյու` Քելլի Հու

**Սրի վարպետ**
: Սեյու` Տերրենս Կ. Կարսոն

**Սասուկե**
: Սեյու` Տերրենս Կ. Կարսոն

**Դհարմեն**
: Սեյու` Ֆիլ Լամարր

**ԱֆրոԿլոն**

**Ձիննոսուկե/«Կումա»**
: Սեյու` Յուրի Լովենտալ

**Ջաստիս**
: Սեյու` Րոն Պերլման

### Դրվագային կերպարներ
**Ֆու**
: Սեյու` Ջեֆֆ Բեննետտ

**Հաչիրո**
: Սեյու` Ջեֆֆ Բեննետտ

**Իվանով**
: Սեյու` Ջոն ԴիՄաջիո

**Մատասաբուրո**
: Սեյու` Դեյվ Ուիթթենբերգ

**Օյուկի**
: Սեյու` Գրեյ ԴեԼիսլ

**Սոսյուն**
: Սեյու` Ջոն Կասսիր

**Յասիտի**
: Սեյու` Ջեյմս Արնոլդ Թեյլոր

## Սերիաների շարք

## Սաունդթրեք

AFRO SAMURAI — OST

# Afro Theme
# Afro Intro (Instrumental)
# Certified Samurai (feat. Talib Kweli & Lil Free & Suga Bang)
# Just A Lil Dude Who Dat Ovah There (feat. Q-Tip & Free Murder)
# Afro’s Father Fight (Instrumental)
# Oh (Stone Mecca)
# The Walk (Stone Mecca)
# Bazooka Fight (Instrumental 1)
# Who Is Tha Man (feat. The Reverend William Burk)
# Ninjaman (Instrumental)
# Cameo Afro (feat. Big Daddy Kane & Gza & Suga Bang)
# Tears Of A Samurai (Instrumental)
# Take Sword Pt. 1 (feat. Beretta 9)
# The Empty 7 Theme (Instrumental)
# Baby (feat. Maurice)
# Take Sword Pt. 2 (feat. 60 Seconds & True Master)
# Bazooka Fight 2 (Instrumental 2)
# Fury In My Eyesrevenge (feat. Thea)
# Afro Samurai Theme (First Movement) (Instrumental)
# Afro Samurai Theme (Second Movement) (Instrumental)
# Insomnia (feat. Jay Love)
# So Fly (feat. Division)
# We All We Got (feat. Black Knights)
# Glorious Day (feat. Dexter Wiggles)
# Series Outro (Instrumental)

## Ծանոթագրություններ

## Արտաքին հղումներ
* Պաշտոնական կայք.
* Պաշտոնական կայքը Մեծ Բրիտանիայում.
; Ակնարկներ
* Ակնարկ Anime News Network կայքում
* Ակնարկ IGN կայքում
* Ակնարկ THEM Anime կայքում
Լեյլա դե Լիմա

**Լեյլա Նորմա Եվլալիա Խոսեֆա Մագիստրադո դե Լիմա** (, ), ֆիլիպինցի քաղաքական գործիչ, իրավապաշտպան և իրավաբան։ Ֆիլիպինների կոնգրեսի սենատոոր (2016 թվականի հունիսի 30-ից)։ Նախկինում զբաղեցրել է Արդարադատության դեպարտամենտի քարտուղարի (2010-2015 թվականներ) և մարդու իրավունքների հանձնաժողովի նախագահի (2008-2010 թվականներ) պաշտոնները։ Ազատական կուսակցության անդամ (2015 թվականից)։ Հեռացել է արդարադատության նախարարի պաշտոնից 2016 թվականի մայիսի 9-ին՝ Ֆիլիպինների սենատի ընտրություններին մասնակցելու համար։ Արդյունքում, զբաղեցրել է Ֆիլիպինների սենատի 17-րդ գումարման տասներկու տեղերից մեկը։

## Վաղ տարիներ
Լեյլան ընտանիքի ավագ դուստրն է։ Նրա ծնողներն են Վիսենտե դե Լիման և Նորմա Մագիստրադոն։ Նա ծնվել և մեծացել է Հարավային Կամարինես նահանգի Իրիգա քաղաքում։

## Ձերբակալություն
2016 թվականի դեկտեմբերին Լիման ճանաչվել է միջազգային իրավապաշտպանների և լրագրողների կողմից՝ Ֆիլիպինների Նախագահ Դուտերտեի քաղաքականությունը քննադատելու համար՝ կապված թմրանյութերի դեմ պատերազմի հետ, չնայած նրա դեմ քաղաքական բռնաճնշումներին։ 2017 թվականի փետրվարի 17-ին տեղական դատարանը մեղադրանք առաջադրեց Լիմային։ Փետրվարի 23-ին Մունտինլուպայի դատարանը Լիմայի նկատմամբ ձերբակալման հրամանագիր է արձակել՝ իբր թմրանյութերի մասին օրենքը խախտելու համար։ Դե Լիման իր փաստաբանի գրասենյակում բախվել է թմրանյութերի հետ կապված գործերի՝ իբր Ֆիլիպինների արդարադատության նախարարի պաշտոնը թմրանյութերով զբաղվելու համար օգտագործելու համար։ Դե Լիման ձերբակալվել է հաջորդ առավոտ։

2017 թվականի մարտի 16-ին Եվրախորհրդարանը դատապարտել է Ֆիլիպիններում տեղի ունեցած սպանությունների ալիքը (այսպես կոչված՝ ոչ դատական սպանություններ) և կոչ արել Դե Լիմային ազատել բանտից։ Խորհրդարանը լուրջ մտահոգություն է հայտնել, որ մեղադրանքները, որոնցով բանտարկվել էր սենատոր Դե Լիման, գրեթե ամբողջությամբ կեղծ էին։ «Միջազգային համաներում»-ը սենատոր Դե Լիմային համարում է «խղճի կալանավոր»։ Չնայած նրա բանտարկությանը, Լիման շարունակում է դիմակայել նախագահ Դուտերտեի քաղաքականությանը և մնում է Ֆիլիպինների սենատի և Ֆիլիպինների Լիբերալ կուսակցության անդամ։

## Ծանոթագրություններ

Կատեգորիա:Ասիացի կին քաղաքական գործիչներ
Կատեգորիա:Արդարադատության կին նախարարներ
Կատեգորիա:Իրավապաշտպաններ
Կատեգորիա:Կին իրավաբաններ
Կատեգորիա:Կին իրավապաշտպաններ
Լավ մարմնավորումների հյուրանոցը

**«Լավ մարմնավորումների հյուրանոցը»** (), ռուս ժամանակակից գրող Վիկտոր Պելևինի երգիծա-փիլիսոփայական պատմվածքը, որը տպագրվել է 2010 թվականին «Արքայախնձորի ջուր չքնաղ տիկնոջ համար» ժողովածուում։ Վ. Պելևինը վերնագրի տակ անմիջապես ավելացնում է, որ սա Սուրբ ծննդյան պատմվածք է։

Հենց այս պատմվածքի մեջ է հանդիպում արքայախնձորի ջրով մի բանկա, որն իր անունն է տվել «Արքայախնձորի ջուր չքնաղ տիկնոջ համար» ժողովածուին և մեջբերում է Վլադիմիր Մայակովսկուց։

## Բովանդակություն
Չծնված աղջկա՝ Մաշայի հոգին հնարավորություն է ստանում տեսնելու իր իսկ բեղմնավորման պահը։ Նորաձև լեռնադահուկային հանգստավայրի թանկարժեք հյուրանոցում մի հրեշտակ և ռուս օլիգարխի չծնված դուստրը խոսում են այն մասին, թե ինչպես է աշխարհը դասավորվում՝ դիտելով, թե ինչպես են օլիգարխները ժամանակ անցկացնում իրենց սրտի տիկնանց հետ։

Մաշայի ապագան իր առջևում է՝ նա պետք է ծնվի Լոս Անջելեսում՝ ռուս օլիգարխի ընտանիքում, մի աշխարհում, որտեղ բոլորը երազում են մասնակցել փողի «սղոցման» խորհրդավոր ծիսակատարությանը։ Բայց նա չի կարող ազդել իր ընտրության վրա, չի կարող ընտրել իր ով լինելը՝ մի գեղեցկուհի, որով կարող էր հիանալ Ալեքսանդր Բլոկը, թե նրանցից մեկը, ում Վլադիմիր Մայակովսկին համաձայնել էր բարում արքայախնձորի ջուր մատուցել։ Բայց նա կարող է ընտրել՝ ծնվել այժմ, թե մոռացության մեջ ընկնել և նորից հանդիպել իր տարօրինակ հրեշտակի հետ, բայց մեկ այլ ժամանակ և բոլորովին այլ մարդկանց հետ։ Հանգամանքներին և հրեշտակի բացատրություններին կարճ ծանոթանալուց հետո նա կտրականապես հրաժարվում է մարմնավորվել որպես ռուս օլիգարխի դուստր։

## Քննադատություն
«Լավ մարմնավորումների հյուրանոցը» անվանումը պարունակում է օքսիմորոն, քանի որ հայտնի է, որ Սամսարայի անվի ճանապարհին լավ մարմնավորումներ չեն լինում։

## Ծանոթագրություններ

## Գրականություն
* Пелевин В. Ананасная вода для прекрасной дамы. — М.: Эксмо, 2010.
* Курицын В. Русский литературный постмодернизм. – ОГИ, 2000. 
* Лейдерман Н. Л., Липовецкий М. Н. Русская литература XX века (1950–90-е годы). В двух томах. Том 2, 1968–1990. – 2008 
* Шевченко Л. И. Мотив воплощения/внедрения в чужое тело в книге В. Пелевина Ананасная вода для прекрасной дамы //Русская литература. Исследования. – 2011. – №. 15. – С. 101-114.

Կատեգորիա:Վիկտոր Պելևինի ստեղծագործություններ
Dum vivimus vivamus

[մինի| Ֆիլիպ Դոդրիջի դիմանկարը և [զինանշանը: Զինանշանի վրա գրված է «*Dum vivimus vivamus» կարգախոսը*:]]
***Dum vivimus vivamus,*** լատիներեն արտահայտություն, որը նշանակում է «Քանի կանք, եկեք ապրենք»։ Այն հաճախ ընդունվում է որպես էպիկուրյան հռչակագիր։

Լատիներեն այս արտահայտությունը Ֆիլիպ Դոդրիջի զինանշանի կարգախոսն էր։

## Օգտագործում
Այն հանդիսանում է Հարվարդի Պորչելիանի ակումբի կարգախոսը։ Էմիլի Դիքինսոնը այս արտահայտությունը օգտագործել է 1852 թվականին Ուիլյամ Հոուլանդին գրված վալենտինի յուրօրինակ նամակի մեջ, *որը հետագայում հրապարակվել է «Springfield Daily Republic» ամսագրում*։

Արտահայտությունը դաջված է Անգլիայի ֆուտբոլի ազգային հավաքականի կիսապաշտպան Դելե Ալիի ծոծրակին։

## Ծանոթագրություններ

Կատեգորիա:Լատիներեն բառեր և արտահայտություններ
Կատեգորիա:Կյանքի փիլիսոփայություն
Շապուհ (Պարսքի արքա)

**Շապուհ** (, **Shabuhr**, ), Պարսքի արքա (208-211)։

Պապակի որդին և հաջորդը։ Նրան հաջորդում է իր կրտսեր եղբայրը՝ Սասանյան տերության և Սասանյանների արքայական հարստության հիմնադիր Արտաշիր Պապականը։

## Կենսագրություն
208-209 թվականներին Պապակի կողմից տեղի ունեցած հեղաշրջման շնորհիվ Շապուհը հռչակվում է Պարսքի թագավոր, որով նրանք Պարթևստանում ձեռք են բերում քաղաքական իշխանություն։

## Ծանոթագրություններ

Կատեգորիա:Սասանյաններ